Diari Oficial de la Generalitat Valenciana


Sumari del DOGV 4205, del 07-03-2002 (2002/1803)

ACORD d'1 de febrer de 2002, de la Comissió Territorial d'Urbanisme de València, relatiu a l'expropiació de terrenys pel procediment de taxació conjunta, carrer de Sebastián Diego del terme de Sueca.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4205

Data del DOGV
:   07-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/1803


Data del document
:   01-02-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Sueca
    * expropiació
    * pla d'urbanisme

ACORD d'1 de febrer de 2002, de la Comissió Territorial d'Urbanisme de València, relatiu a l'expropiació de terrenys pel procediment de taxació conjunta, carrer de Sebastián Diego del terme de Sueca. [2002/1803]
  
Vist l'expedient remés per l'Ajuntament de Sueca relatiu a l'expropiació de terrenys pel procediment de taxació conjunta, carrer de Sebastián Diego del terme de Sueca, i de conformitat amb els següents:
  
Antecedents de fet
  
Primer
  
L'expedient es va sotmetre a informació pública per l'Acord del ple adoptat amb data 2 d'agost de 2001, en el BOP, i per notificació individualitzada als propietaris de les finques afectades, i ha sigut informada per l'administració actuant l'al·legació presentada.
  
Segon
  
El projecte consta de relació de finques i descripció de béns i drets afectats, amb fulls de preu just individualitzats de cada finca, per la qual cosa està complet i compleix el que estableix l'article 135 del Text Refós de la Llei del Sòl de 1976.
  
Tercer
  
Sueca té el Pla General aprovat definitivament per la Comissió Territorial d'Urbanisme de València en la sessió del dia 2 de maig de 2001.
  
Quart
  
Amb data 30 de novembre de 2001 se sol·licita un informe de la Gerència Territorial del Cadastre del Ministeri d'Hisenda i del Servei d'Expropiacions de la COPUT, sense que hagen sigut emesos fins a la data.
  
Cinqué
  
L'objecte de l'expedient és la taxació conjunta per a adequació de la vorera i la calçada en el tram del c/ de Sebastián Diego fins a la Guarderia. Comporta l'expropiació de les parcel·les 233 i 232 del polígon 17 del Cadastre de Sueca, si bé durant la tramitació municipal de l'expedient, amb data 18 d'octubre de 2001, es firma l'acord amb els propietaris de la parcel·la 233.
  
El promotor de l'actuació és l'Ajuntament de Sueca.
  
Sisé
  
La Comissió Informativa de la Comissió Territorial d'Urbanisme de València, en la sessió de 24 de gener de 2002, va emetre un informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
L'expedient s'ha tramitat de conformitat amb el que estableixen els articles 138 i següents del Text Refós de la Llei del Sòl de 1976, per la qual cosa s'han complit les garanties procedimentals exigibles.
  
La recent STC de data 11 de juliol de 2001 declara inconstitucional l'article 38 de la Llei del Règim del Sòl i Valoracions, en la qual es regulava que, en la tramitació de les expropiacions per taxació conjunta, el pagament o el depòsit de l'import de la valoració establida per l'òrgan competent en aprovar el projecte d'expropiació habilitarà per a procedir a l'ocupació de la finca. No obstant això, i en virtut de la declaració d'inconstitucionalitat de la disposició derogatòria del Text Refós de la Llei del Sòl 1992 (efectuada per la STC 61/1997) que derogava la Llei del Sòl de 1976, s'ha vingut a rehabilitar el dit text legal, en l'article 138 s'arreplega el mateix contingut legal que en l'inconstitucional article 38. Per tant, en defecte de regulació autonòmica, i en virtut de la clàusula residual de l'article 149.3 de la Constitució, el procediment de taxació conjunta serà el regulat per l'article 138 de la Llei del Sòl de 1976.
  
Segon
  
L'expedient està complet, amb la qual cosa es compleix el que estableix l'article 202 del Reglament de Gestió Urbanística.
  
Tercer
  
Els criteris de valoració utilitzats es consideren ajustats a l'article 26 de la Llei 6/98 del Règim del Sòl i Valoracions.
  
Quart
  
La Comissió Territorial d'Urbanisme és l'òrgan competent per a resoldre sobre l'aprovació dels expedients d'expropiació pel procediment de taxació conjunta, de conformitat amb el que estableix l'article 202.6 del Reglament de Gestió Urbanística i l'article 10.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió territorial d'Urbanisme, en la sessió de l'1 de febrer de 2002, acorda:
  
1. Aprovar la taxació conjunta c/ de Sebastián Diego fins a la Guarderia del terme de Sueca.
  
2. Aprovar les valoracions de béns i drets que s'han d'expropiar.
  
3. Declarar la urgent ocupació dels béns i els drets afectats.
  
Contra el present acord, que no posa fi a la via administrativa, pel que fa al punt 3 es podrà interposar recurs d'alçada, davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això sense perjudici que es puga exercitar qualsevol altre recurs que s'estime oportú.
  
Respecte dels punts 1 i 2 no es pot interposar cap recurs, ja que es tracta d'actes de tràmit que no donen lloc a la impossibilitat de continuar un procediment ni produeixen indefensió.
  
Així mateix, procedeix notificar el present acord als interessats titulars de béns i drets que figuren en el projecte d'expropiació, i s'acompanya aquesta còpia del full de preu just aprovat i se'ls significa que, en el termini de 20 dies hàbils següents al de la recepció d'aquesta notificació, podran manifestar per escrit davant d'aquesta Comissió Territorial d'Urbanisme la seua disconformitat amb la valoració establida en l'expedient aprovat. Si, en aquest termini, els interessats no formulen oposició a la valoració, s'entendrà acceptat el que es fixa en l'acte present d'aprovació de l'expedient, i s'entén determinat el preu just definitivament i de conformitat. Dels fulls d'apreciació impugnats es donarà trasllat per aquesta Comissió, junt amb l'expedient, al Jurat Provincial d'Expropiació Forçosa de València.
  
València, 1 de febrer de 2002.- El secretari de la Comissió Territorial d'Urbanisme: José Manuel Palau Navarro.